С. І. Раманчук падзяліўся сваімі ўспамінамі пра службу на Далёкім Усходзе, у Афганістане, Германіі. Але самай плённай ён назваў яе ў Беларусі. Прафесія лётчыка была яго жыццём, захапленнем, любоўю. Такой яна, нягледзячы на развітанне з армейскім калектывам, яго сэрцам — сцягам, застанецца яшчэ на доўгія гады. Станіслаў Ігнацьевіч не такі чалавек, каб заставацца староннім назіральнікам. Яго веды, вопыт, энергія абавязкова будуць запатрабаваны.